10. 12. 93 De Europæiske Fællesskabers Tidende Nr. L 303/15 KOMMISSIONENS FORORDNING (EF) Nr. 3380/93 | af 9, december 1993 om undtagelse fra Kommissionens forordning (EØF) nr. 1318/93 om gennemfø- relsesbestemmelser til Rådets forordning (FØF) nr. 2067/92 om foranstaltnin- gerne til forbrugsfremme og afsætning af kvalitetsoksekød KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2067/92 af 30. juni 1992 om foranstaltninger til forbrugsfremme og afsætning af kvalitetsoksekød ('), særlig artikel 4, og ud fra følgende betragtninger : Ved Kommissionens forordning (EØF) nr. 1318/93 ), ændret ved forordning (EØF) nr. 2440/93 (?), begrænsedes anvendelsesområdet for de ved forordning (EØF) nr. 2067/92 fastsatte forbrugsfremmende foranstaltninger til kun at omfatte kød af slagtekroppe i fedningsklasse 2 og 3; henset til vanskelighederne med at få forsyninger af dyr af disse kvaliteter bør det for de programmer for forbrugsfremme, der godkendes i 1993, tillades, at der anvendes kød klassificeret i den fedningsklasse, der ligger umiddelbart herover ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Oksekød — UDSTEDT FØLGENDE FORORDNING : Artikel 1 Som en undtagelse fra kvalitetskravene i artikel 3, nr. 2, i forordning (EØF) nr. 1318/93 kan medlemsstaterne tillade, at der anvendes kød af slagtekroppe af dyr i fedningsklasse 4L eller 4—, når det på en for myndighe- derne tilfredsstillende måde godtgøres, at forsyningerne af kød fra slagtekroppe i fedningsklasse 2 og 3 ikke er tilstrækkelige til at dække behovet i forbindelse med de programmer for forbrugsfremme, der er vedtaget i 1993. Artikel 2 Denne forordning træder i kraft på dagen efter offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 9. december 1993. ()) EFT nr. L 215 af 30. 7. 1992, s. 57. () EFT nr. L 132 af 29. 5. 1993, s. 83. () EFT nr. L 224 af 3. 9. 1993, s. 4. På Kommissionens vegne René STEICHEN Medlem af Kommissionen -